
Premier Evelyn Wever-Croes: 





Durante un discurso nacional diadomingo anochi Premier 
Evelyn Wever-Croes a elabora riba e desaroyo di Covid-19 na 
Aruba. Na comienso di september Aruba tabata tin 1237 caso 
activo, dia 16 di September el a piek te na 1630, y dia 31 di 
september tabata 677 caso activo. Awor e cantidad di casonan 
activo ta bou di 500. 

STI GIA DI CRISIS TE, 
A bin cu mas medida, medidanan mas specifico y mas 





ARUBA 





estricto. Por ehempel a hala e orario di toque de queda pa 
mas trempan, 10.00 pm y a pone uzo obligatorio di tapaboca 
den tur establecimento y oficina. No ta tur medida tabata facil, 
especialmente no riba nivel individual pa tur negoshi, y hasta 
tabata tin protesta di algun dofio di restaurant, pero por mira 
awor cu e medidanan tabata necesario den interes general. Y 
awe por mira e resultadonan positivo, cu e cantidad di caso 
activo a baha di 1600 pa menos di 500 den apenas dos pa tres 
siman. Esey ta pone tambe cu awor Crisis Team ta reevaluando 
si e medidanan aki mester keda manera cu nan ta, of si por 
flexibilisa, y con por flexibilisa. 


Tambe Crisis Team a intensiva e controlnan di cuarentena y 
isolacion. A pidi tur hefe di departamento den gobierno pa yuda 
y asigna algun empleado publico y algun auto di servicio pa e 
taskforce di cuarentena y isolacion wordo amplia sin mester 
busca personal pafo di gobierno y sin mester lease mas auto. 
Pues pa mantene e gastonan abou. Esnan den isolacion y 
cuarentena ta haya mas control, y mas atencion individual, y 
esaki tambe a contribui na e desaroyo positive cu e cantidad 
di caso activo a baha di 1600 pa menos di 500 den e ultimo 
simannan. 


GRADICIN ITO 

"Tur esaki un biaha mas no tabata posibel sin e cooperacion y 
disciplina di nos comunidad. Tin algun hende cu no ta realisa 
e seriedad di e crisis aki, pero e gran gran mayoria di nos 
ciudadanonan si ta realisa esaki, y pa esaki mi kier gradici tur 
esnan cu ta demostra disciplina. No ta e pais mas poderoso 
of rico ta esun cu lo vence e Corona virus, pero e pais mas 
disciplina. Ban sigui e tempo nos dilanti demostra e disciplina 
pa por combati e plamamento", Premier Evelyn Wever-Croes 
a expresa. 

DISTRICT297 TA ANFITRION DI WEBINAR RIBA 
E TOPICO RELACIONNAN CU REINO HULANDES 
Diahuebs awor, 8 di october pa 12:30 pm, District297 lo 
tene un sesion informativo online cu ta hiba e titulo, 
“One Kingdom: Four Countries” 

Minister Xiomara Maduro: 


IMF HUNTO CU CARTAC A REVISA E 
SISTEMA PRESUPUESTARIO DI ARUBA 


A recomenda pa fortalece e structura promer cu fiha 
norma presupuestario 


Diamars atardi Minister Maduro a reuni cu e team di Fiscal 
Affairs di IMF y CARTAC kendenan a presenta e rapport 
'Strenghtening Fiscal Planning, cual ta un investigacion pa 
yuda mehora e proceso presupuestario di Pais Aruba. Pa 5 
siman largo e team di IMF y CARTAC, cu ta e asesor di IMF pa 
Caribe, a pasa den tur informacion y proceso presupuestario 
di nos Pais pa asina por a bin cu recomendacion pa mehora 
e structura presupuestario di nos Pais cu e meta pa yega na 
presupuestonan multi-anual cu ta mas realistico. 


E hecho cu Aruba ta bou supervicion financiero y cu COVID19 
ta impacta nos Pais grandemente, ta pone cu Gobierno mester 
haya un claridad tambe si e normanan financiero cuta stipula pa 
e afianan nos dilanti ainda ta keda realisabel pa nos Pais. Riba 
esaki tambe e team a brinda nan recomedacion. Na momento 
cu e rapport ta cla pa publica, Minister di Finansa lo amplia riba 
e recomendacionnan. Pa awor por bisa cu IMF ta recomenda 
Aruba pa fortalece e structura di presupuesto y despues fiha 
e normanan presupuestario cu kier logra cumpli cune pa e 
afianan cu ta sigui. Minister Xiomara Maduro ta gradici e team 
di IMF FAD y CARTAC y tambe e team di Aruba pa e trabou 
importante aki haci pa nos Pais memey di e pandemia cu nos 
ta aden. 

UPDATE CENSO2020 


Pa medio di e comunicado di prensa aki, Oficina Central di 
Estadistica kier a duna un update di e prome 6 dia di Censo2020 
Online. Manera ta conoci, desde diahuebs 1 di october hogarnan 
na Aruba por yena e cuestionario di Censo2020 online. 


Te cu diamars anochi un total di 1.580 hogar a completa e 
cuestionario di Censo2020 y un total di 4.540 persona a wordo 
conta di cual 2.103 hende homber y 2.437 hende muher. 


Ta importante pa recorda tur hogar cu no a yena e cuestionario 
di Censo2020 Online ainda pa haci esaki SIN FALTA y si ta 
posible AWE MES! Hogarnan cu no completa e cuestionario 
di Censo2020 Online lo wordo bishita door di un teller di 
Censo2020 entrante 1 di november proximo. 


Por yena e cuestionario door bishita e website www. 
census2020.aw y uza e number di percela di e hogar pa habri 
e cuestionario. Hogarnan cu ya a uza nan number di percela 
pero no a completa e cuestionario, mester tuma contacto cu e 
Helpdesk di Censo2020 pa haya un codigo individual pa por 
yena e cuestionario. 


Ta importante pa tene cuenta cu e siguiente puntonan: 

- Na momento di yena e number di percela, mester yena 
solamente e cifranan na e parti dilanti. No mester yena e “00” 
dilanti di e number di percela ni tampoco e codigo di 2 cifra 


patras di e number di percela (*00", “01”, "02", etc.). 

- E number di percela por wordo uza solamente 1 biaha y e 
cuestionario mester wordo finaliza tambe den 1 solo biaha. 

- Na cuminsamento di e cuestionario ta puntra si na e adres tin 
por lo menos un persona cu ta biba na Aruba pa 1 айа of mas 
of tin intencion di biba na Aruba pa 1 afia of mas. E pregunta 
aki ta wordo haci pa esnan cu no mester yena e cuestionario di 
Censo, por ehempel turistanan of stagiaires, no wordo conta. 
Si un persona tin un afia of mas bibando na Aruba of tin e 
intencion di keda biba na Aruba pa un afia of mas (esaki ta 
inclui tambe tur persona cu a biba henter nan bida na Aruba!) 
mester yena e contesta “Si”. 

- Pa locual ta trata preguntanan relaciona na conexion di awa 
y coriente, ta puntra si e vivienda tin un conexion di awa y/ 
of coriente y tambe si e conexionan aki ta habri. Si e hogar 
ta dispone di un meter di awa/coriente y el a paga tur su 
cuentanan na tempo, e meter ta habri. 


Pa cualkier informacion of pregunta tocante Censo2020 por 
yama of manda un Whatsapp na e Helpdesk di Censo2020 na 
524-7444 di dialuna pa diadomingo di 8 or di mainta pa 8 or 
di anochi. Tambe por manda nos un e-mail na census2020@ 
cbs.aw. 


Coopera cu Censo2020. 
Pasobra Aruba ta conta riba BO! 





CENSO2020 UPDATE: CANTIDAD CONTA 


HENDE HOMBER 
2103 


MUCHA 0-17: 1.076 
ADULTO 18-64: 2.898 
ADULTO 65+: 566 + 


TOTAL: 4.540 
FALTA +/-: 108.000 





A” HOGAR a wordo conta! 





HENDE MUHER 
2437 


Falta pa conta +/- 


42.400 HOGAR 


Situacion te cu 6 october 2020 

Departamenta di Salia Publico: 





Segun resumen di awe por tuma nota cu mas persona ta sigui recupera, un total di 35 persona awe a recupera, 
tin un total di 25 caso nobo di Covid-19, di cual tur ta residente, (“positivity rate” bou residente ta 18%). E total di 
casonan activo a baha cu 10 persona y ta na 424 awe, total di testnan haci ta 229, testnan haci bou di residentenan na 
laboratorio di hospital ta 141 y total di caso di fayecimento relata na Covid-19 ta keda 31. 


Hospital ta informa cu tin un total di 25 persona interna di cual 9 ta den cuido intensivo y 16 ta isola riba piso general. 


Ban sigui cuida, Aruba ta conta cubo pa sigui maneha y controla e virus di Covid-19. 


CORONAVIRUS 


COVID-19 
ARUBA 














TOTAL ЗОЗ no RESIDENTE 
CASONAN МОВО 25 25 0 
ACTIVO 424 417 7 
RECUPERA 3678 3631 47 
POSITIVO 4133 4079 54 
ZE 29386 B z 
GETEST 33519 = - 
GETEST NA AIRPORT 14912 = = 
MORTO 31 
Gobierno di 

INFORMACION IMPORTANTE 


E sintomanan mas comun di 
Covid-19 na Aruba ta; 


Keintura 

Dolor di cabez 
Tosamento 

Dolor di garganta 

Perdida di holor y smaak 
Dolor di curpa/curpa kibra 
Diaree 


Si bo tin 2 di e sintomanan aki of mas, 
yama bo dokter di cas pa haci un test di Covid-19. 





MINISTER DANGUI ODUBER 

Minister Dangui Oduber: 
NOS TA LOGRANDO PA REDUCI E CONTAGIO 


CONFORME NOS STATREGIA 


Nos ta satisfecho con e ta bayendo e ultimo simaman. E ultimo 
2 lunanan cu a pasa tawata pisa y no tawata facil pa nos pais. 
Nos a mantene nos enfoke y cu curashi a haci strategia y tuma 
decisionnan cu a yuda nos maneha e situacion mihor. Mundo 
ta experienciando e mesun retonan cu nos. 


3 siman pasa nos a tuma varios medida pa nos reduci contagio 
у awe nos ta constata cu tur loke a wordo haci hunto cu esfuerzo 
di nos communidad ta dunando resultado. 

3 siman pasa: 

«nos a introduci toque de queda 

“Nos a cambia e orario di cera 

*Nos a reenforsa departamento di salud publico 

*Nos a reenforsa e team pa “bron en contacten onderzoek” 
*Nos a reenforsa e team pa control riba isolacion 

* Nos a introduci multa pa esnan cu no mantene nan mes na 
protocol 

*Y nos a reenforsa e team di “taskfroce bedrijven” pa mas 
control riba negoshinan 

Tur esaki a conduci cu awor e ta bayendo mas mihor. Nos ta 
keda optimista cu nos lo por mantene asina pero nos so no 
por. Nos mester cooperacion di nos communidad pa sigui riba 
e ritmo aki. 


For di un averahe di 141 caso nobo pa dia awor nos ta entre 30 
pa 40 caso nobo pa dia. Nos a pone como strategia cu nos kier 
reduci e cantidad di casonan positivo na un averahe di 30 caso 
of menos pa dia y awor ta mustra cu nos ta logrando! 

Di 1600 caso activo 2 siman pasa awe nos ta bao di 500 caso 
activo y nos ta na 434 caso activo. Sigur, esaki ta trece un tiki 
alivio cune pa nos tur considerando cuanto caso activo nos 
tawata tin na cierto momento y tambe cuanto caso positivo a 
wordo registra na Aruba. E positivity rate tambe ta bahando. 


Аме hospital tin 16 persona riba afdeling y 9 den icu. 
E resultado aki NO a bin di su mes, Esaki ta resultado di un 
esfuerso en conhunto; di medidanan tuma pa e Crisis team di 











Gobierno y nos Pueblo cu a coopera pa adopta un actitud cu 
mas disciplina pa sigui e reglanan pa combati e virus y evita cu 
ta sigui plama. 


Sin lubida esnan cu ta traha den cuido cu a haci un excelente 
trabou, masha danki na boso compromiso y esfuerso. 

E situacion aki ta pone cu Nos tin cu para keto un rato y puntra 
nos mes Kiko e situacion aki ta bisa nos e ta bisa nos cu e ta 
costa hopi dia, hopi esfuerso, hopi placa y hopi cupo di trabao 
pa contene e virus, scapa bida y scapa sufrimento. Sinembargo 
pa e plama y bira un menasa pa nos poblacion especialmente 
pa esnan mas vulnerabel y tambe perhudica nos bienestar, e 
por tuma djies un descuido di un of mas hende. 

Continuacion Nos ta logrando pa reduci e contagio.... 


COMPRENCION Y CONCLUSION 

Pesey awor cu nos ta controlando e virus nos mester refleha 
nos tur hunto pa asina nos yega na algun “Comprencion y 
Conclusion”. 

“E virus aki ta bai keda pa algun tempo mas. Nos mester sigui 
mantene consistentemente e cantidad di casonan di infeccion 
abao y stabil rond di 30 caso of menos pa dia. Esaki ta e unica 
manera pa scapa bida y percura la economia por draai 

“Loke nos a haci pa baha e cantidad, mester bira nos custumber, 
e actitud cu diciplina y respet pa otro mester bira normal. 

Nos ta bibando temponan remarkable cu nos mester pensa 
mas profundo kiko e calamidad aki ta bisando nos. 


KIKO TA E MIHOR SOLUCION 

Te cu awe ningun experto, ningun gobierno y ningun pais tine 
solucion pa covid. Tin paisnan cu no a tuma suficiente medida 
y awe e casonan ta sigui subi causando mas victima. 

Otronan a tuma medida fuerte y awor a flexibilisa habriendo 
bek nan economia, pero e hendenan kier a bay bek na e 
custumbernan di antes. Y ta aki e plamamento di e virus a 
bolbe cuminsa y expande. 


Pero tin otro paisnan cu si a habri bek, otronan cu nunca a sera 
nan economia, nan a djies mantene e dicipina na e reglanan 
como normal y practica respet pa otronan den comunidad. 

Nos tambe a pasa aden. Nos a tuma medidanan drastico cu a 
duna resultado. Nos a sinti e consequencia economico tambe 
di esaki. Nos a suavisa medida y nos a mira con e comportacion 
di hopi a bai bek manera antes cu tur e consequencianan. 


Awe despues di 3 siman nos a logra domina e situacion, 
limitando nos salimento, kedando mas na cas, actuando cu 
respet y consideracion pa otro y hopi importante actuando cu 
diciplina siguiendo e reglanan pa combati e virus. 


MIDI CUANTO POR FLEXIBILISA 

Aruba mester midi cuanto e por flexibilisa pasobra nos mester 
keda tena cuenta cu capacidad di cuido na hospital. Nos ta 
mihor prepara pero esaki no ta kita cu dado momento hopi 
presion a wordo poni riba nos capacidad na hospital. 

nos economia tin cu cuminsa su proceso di recuperacion, 
muchanan mester di nan educa y cuponan di trabou mester 
wordo manteni. 


E balansa aki no ta facil pa crea pa ningun di nos. E balansa ta 
exigi cooperacion di tur hende den nos comunidad. 


E clave ta: Mester sigui actua cu respet y disciplina pa cuida 
bo mes y otronan, ora cu tur hende haci mescos, nos tur ta 
cuida otro! Esey ta e clave pa por manentene e balansa. 
Como comunidad nos mester ta UNI y actua UNI pa vence e 
Covid-19 y cuminsa recupera nos bienestar y futuro. 

E reglanan di laba man frecuentemente, no mishi cu man na 
bo cara sin cu bo a laba man promer segun e regla, mantene 
distancia aunque bo tin tapaboca bistir, bisti bo tapaboca na tur 
lugar paden, tosa den bo braza y no den bo man. Wak cu kiko 
bo ta mishi y lab abo man despues. Den bo auto percura pa 
bo tin hand sanitizer. Haci menos bishita, no mas cu 6 hende. 
Cada un di boso mantene distancia di otro. 

Tur esaki ta pa e un periodo temporal cu nos ta spera pronto 
lo pasa. 


SUAVISA MEDIDA 

Nos a dicidi pa reduci e Toque de Queda di 12am pa 5am y ora 
di ceramento ta bira 11pm entrante diaranson anochi. 

Cu e paso aki di cuminsa suavisa medida nos kier crea 
oportunidad pa mas hende por ta trahando, mas famia por 
tin pan den cas, nos muchanan por bay scol y topa cu nan 
amigonan sin temor, nos maestronan por sigui duna les cu 
trankilidad y seguridad na nos muchanan. 

Asina Aruba por sigui riba e caminda di recuperacion di su 
bienestar social y su economia. 

Nos ta na otro cruzada importante. Nos a logra reduci e 
contagionan na un nivel acceptabel. Nos a cuminsa suavisa 
medidanan. Esaki no kiermen nos mester bai celebra, al 
contratio nos mester ta mas enfoka cu nunca pa loke a sosode 
cu e segundo ola no ripiti su mes. 

Esaki kiermen cu si nos mantene disciplina nos por cuminsa 
recupera nos economia mas liher. 

Descuido di nos comportacion lo conduci na aumento di 
casonan. 

Aumento di casonan lo conduci na medidanan. 

Nos kier sigui biba, pero pa sigui biba nos tur mester ta 
consiente cu e mester ta otro tanten e vacuna no yega. 

Mi ta convenci cu nos por, Aruba su pueblo ta un pueblo 
resistente, 


Hunto nos por control'e 
Uni nos ta vence. 


Aruba ta conta cu bo! 


CANCER NA | E miho proteccion 


PECHO 


ta deteccion na tempo! 

MINISTER CHRIS ROMERO 

Minister Romero hunto cu Santa Rosa y WEB Aruba a 
firma acuerdo 


PRIJS REDUCI DI AWA PA AGRICULTORNAN 
Y CRIADORNAN TA UN REALIDAD 




















Recientemente a tuma lugar firmamento di un acuerdo entre 
Minister di Sector Primario, sr. Chris Romero, Santa Rosa 
y WEB Aruba pa asina adapta un tarifa special di awa pa 
nos cunukeronan y criadornan por sigui eherce nan trabou 
optimalmente. Esaki ta algo cu nos cunukeronan semper a 
boga p'e, y for di principio di e gobernacion actual Minister 
Romero a pone como meta pa logra yega na un solucion pa 
awa agricola. 


Cu e tarifa reduci aki e cunukeronan y criadornan local lo 
conoce un rebaho di 40% riba e prijs di nan consumo di awa 
pa cultivo y cria. Esaki ta un beneficio grandi pa nos Sector 


Primario cu ta bay beneficia hopi di dje, y cu na mes momento 
lo sirbi como beneficio pa nos Pais. 


Di e manera aki Gobierno di Aruba ta stimula e cunukeronan y 
criadornan pa cuminsa produci mas consistente cu e meta pa 
bira quizas por crea un negoshi, y asina logra cu e sector di 
plantamento y criansa ta desaroya y sigui crece. 


Otro factor importante di e maneho aki ta, cu e awa di WEB 
ta e unico awa cu nos por garantiza su calidad y cu e no 
ta contamina, cual ta haci cu e ta bira mas facil pa hotel y 
restaurantnan tambe por cumpra for di nan. 


e 

Continuacion Prijs reduci di awa pa agricultornan y criadornan.... 





Pa loke ta esnan cu tin plantacionnan chikito na cas mes, 
considera como “Hobbyist”, tin opcionnan pa nan tambe bin 
na remarke pa un tarifa special di awa pa planta. E grupo aki 
ta esnan cu tambe mester un apoyo como cu nan tambe tin 
un rol importante, ya cu nan ta produci pa nan famia y di un 
forma indirecto ta aporta na menos importacion di cuminda. Y 
door di mantene e grupo aki motiva pa planta, nan por semper 
opta den futuro pa bira un productor comercial. Pa e grupo di 
“Hobbyist” Santa Rosa lo sigui brinda e servicio di benta di 
awa di dam, y pa esnan cu toch ta prefera di uza awa di WEB, 
nan ta bin na remarke pa un Landbouw Meter. 



















Un logro sumamente importante y beneficioso pa Aruba su 
Sector Primario cu lo amplia e bentana di oportunidad pa nos 
agriculutornan y criadornan local. 





мш 
сомум! 

OPENBARE AANBESTEDING 


Het land Aruba is voornemens in het openbaar aan te besteden 
“Aanschaf hardware en software voor de Directie Sociale Zaken". 
KORTE OMSCHRIJVING VAN HET WERK 


Het betreft leveren van servers, desktops, routers, firewall en programmatuur voor de Directie 
Sociale Zaken (DSZ) alsmede het monteren en configureren van voornoemde hardware en 
software. 


UITVOERINGSTERMIJN 

Binnen twee (2) maanden. 

OPDRACHTGEVER 

Land Aruba. 

DIRECTIEVOERDER 

De Directeur van Directie Sociale Zaken 


PROGRAMMA VAN EISEN 
Het programma van eisen (PvE) is vanaf donderdag 8 oktober 2020 (gratis) te verkrijgen ten 
kantore van de Directie Sociale Zaken te Caya Mario E. Harms 11, Oranjestad. 


INLICHTINGEN 

Het verstrekken van inlichtingen zal plaats vinden in de vergaderzaal van de John F. Kennedy 
Education Center op maandag 19 oktober 2020 om 2:00 pm. U kunt op die dag uw vragen 
schriftelijk overhandigen zodat deze beantwoord kunnen worden. 


NOTA VAN INLICHTINGEN, 

Zal na de inlichtingen vergadering vastgelegd worden en is vanaf 23 oktober 2020 bij de Directi 
e Sociale Zaken te Caya Mario E.Harms 11, Oranjestad en wordt ook per e-mail verzonden naar 
alle gegadigden. 


DE INSCHRIJVING 

De inschrijvingen dienen uiterlijk op maandag 6 november 2020 voor 11:30 am bij de Directie 
Sociale Zaken in de daarvoor bestemde bus te zijn ingeleverd. De inschrijving dient vergezeld te 
gaan met het bij het PvE toegevoegde gewaarmerkte bijlagen. 


OPENBARE AANBESTEDING 
Het zal plaats vinden in de vergaderzaal van de John F. Kennedy Education Center op dinsdag 10 
november 2020 om 2:00 pm. 


FINANCIERING 


Directie Social Zaken 


CONTACTPERSOON 

Shalimar Pieter 

Caya Mario E. Harms 11 
Oranjestad, Aruba 
Shalimar.pieter@dsz.gov.aw 

OPENBARE AANBESTEDING 


Het land Aruba is voornemens in het openbaar aan te besteden, het door de Sociaal Crisisplan Fonds 
te financieren project: 
“Implementatie en selectie van het centraal registratiesysteem voor SCP". 


KORTE OMSCHRIJVING VAN HET WERK 

Het betreft leveren van een Centraal Registratiesysteem ‘Child Protective System ten behoeve 
van de vier sectoren, dat deel uitmaakt van het Sociaal Crisisplan (SCP). 

UITVOERINGSTERMIJN 

Binnen drie (3) maanden. 


OPDRACHTGEVER 
Land Aruba. 


DIRECTIEVOERDER 


De programma manager van het Sociaal Crisisplan (SCP). 


PROGRAMMA VAN EISEN 

Het programma van eisen (PvE) is vanaf dinsdag 6 oktober 2020 (gratis) te verkrijgen ten 
kantore van de Directie Sociale Zaken te Caya Mario E. Harms 11, Oranjestad. 

INLICHTINGEN 


Het verstrekken van inlichtingen zal plaats vinden in de vergaderzaal van de John F. Kennedy 
Education Center op maandag 19 oktober 2020 om 10:00 am. 


NOTA VAN INLICHTINGEN 


De nota zal op de dag van de inlichtingenvergadering vastgesteld worden en is vanaf die dag 
verkrijgbaar voor gegadigden bij de Directie Sociale Zaken. 


DE INSCHRIJVING 

De inschrijvingen dienen uiterlijk op maandag 2 november 2020 voor 11:30 am bij de Directie 
Sociale Zaken in de daarvoor bestemde bus te zijn ingeleverd. De inschrijving dient vergezeld 
te gaan met het bij het PvE toegevoegde gewaarmerkte bijlagen. 


OPENBARE AANBESTEDING 


Zal plaats vinden in de vergaderzaal van de John F. Kennedy Education Center op dinsdag 10 
november 2020 om 10:00 am. 


FINANCIERING 
Sociaal Crisisplan Fonds. 


CONTACTPERSOON 


Shalimar Pieter 

Caya Mario E. Harms 11 
Oranjestad, Aruba 
Shalimar.pieter@dsz.gov.aw 














e= CENSO2020 
== HELP DESK 


Pa cualkier pregunta of pa mas 
informacion tocante Censo2020 


por yama of WhatsApp na: 


524-7444 


Di dialuna pa diadomingo for di 8 or di mainta te cu 8 or 
di anochi 


Tambe por manda nos un e-mail na census2020@cbs.aw 


* yamada di Setar pa Setar ta gratis 


Pasobra Aruba ta conta riba BO! È 


Li 
Pasobra Aruba ta conta riba BO! 

* AA 
1 - 24 oktober 
1 Ù pe AL OE 
E conteo general di poblacion 


y vivienda ta tuma lugar AWO! 
Participa ta facil: 


4 Subi nos website 
www.census2020.aw 


2 Download e checklist 


3. Yena e cuestionario de Censo 


[iacu А: 
Pasobra Aruba ta conta riba BO! 

